เหริน ต๋าหัว

**เหริน ต๋าหัว** (,  *หยั่ม ตาดหว่า*) หรือ **ไซมอน หยั่ม** (Simon Yam) นักแสดงชาวฮ่องกง เกิดเมื่อวันที่ 19 มีนาคม ค.ศ. 1955 (วันเดียวกับ บรูซ วิลลิส) ที่ฮ่องกง สูง 180 เซนติเมตร น้ำหนัก 79 กิโลกรัม โดยเป็นลูกคนสุดท้องของพ่อที่เป็นนายตำรวจประจำเมือง มีพี่สาวและพี่ชายอย่างละคน

เหริน ต๋าหัว เริ่มงานการแสดงตั้งแต่ ค.ศ. 1979 จนถึงปัจจุบัน รับบทบาทมาแล้วอย่างมากมาย จนได้รับฉายาว่า *"[[โรเบิร์ต เดอ นีโร]] แห่ง[[ฮ่องกง]]"* ทั้งตัวประกอบ พระเอกหรือผู้ร้าย หรือแม้กระทั่งภาพยนตร์เรตอาร์ อย่าง *[[นักฆ่ากระสุนเปลือย|Naked Killer]]* ในปี ค.ศ. 1992 และ *All of a Sudden* ในปี ค.ศ. 1996 โดยเฉพาะในยุคทศวรรษที่ 90 มีผลงานเข้ามามากถึงเฉลี่ยเดือนละ 1 เรื่องทีเดียว โดยเริ่มตั้งแต่ซีรีส์ของทีวีบี เช่น *[[กระบี่เย้ยยุทธจักร]]* ในปี ค.ศ. 1983 ที่มี โจว เหวินฟะ แสดงเป็นเล่งฮู้ชง หรือ *[[มังกรหยก]]* ในปี ค.ศ. 1984 ที่มี หลิว เต๋อหัว เป็นเอี๊ยะก้วย, รับบทเป็นง้วนซุ่ยฮุ้น ใน ชอลิ้วเฮียง ตอน ถล่มวังค้างคาว ในปีเดียวกัน โดยมี เหมียว เฉียวเหว่ย เป็นชอลิ้วเฮียง และ *[[ดาบมังกรหยก]]* ในปี ค.ศ. 1986 ที่มี เหลียง เฉาเหว่ย เป็นเตียบ่อกี้

ด้านผลงานภาพยนตร์ที่มีชื่อเสียง ได้แก่ *[[Bullet in the Head]]* จากการกำกับของ จอห์น วู ในปี ค.ศ. 1990, *[[กู๋หว่าไจ๋ มังกรฟัดโลก|Young and Dangerous]]* ทั้ง 3 ภาคในปี ค.ศ. 1996 ที่นำแสดงโดย เจิ้ง อี้เจี้ยน, *[[ลงขันฆ่าปราณีอยู่ที่ศูนย์|Hit Man]]* ในปี ค.ศ. 1998 ที่นำแสดงโดย หลี่ เหลียนเจี๋ย, *[[เร็วทะลุนรก|The Legend of Speed]]*  และ *[[The Mission]]* ในปี ค.ศ. 1999, *[[ตาซ้ายเห็นผี|My Left Eye Sees Ghosts]]* ในปี ค.ศ. 2002, *[[ตำรวจดิบ|PTU]]* ในปี ค.ศ. 2003, *[[ขึ้นทำเนียบเลือกเจ้าพ่อ|Election]]* ในปี ค.ศ. 2005 และ *[[ขึ้นทำเนียบเลือกเจ้าพ่อ 2|Election 2]]* ในปี ค.ศ. 2006, *[[พลิกเกมทรชน คนเหนือเมฆ|Eye in the Sky]]* ในปี ค.ศ. 2007, *[[ยิปมัน เจ้ากังฟูสู้ยิบตา|Ip Man]]* ในปี ค.ศ. 2008, *[[ฟงอวิ๋น ขี่พายุทะลุฟ้า 2 (ภาพยนตร์)|The Storm Warriors]]* และ *[[5 พยัคฆ์พิทักษ์ซุนยัดเซ็น|Bodyguards and Assassins ]]* ในปี ค.ศ. 2009 รวมถึงภาพยนตร์ฮอลลีวูดเรื่อง *[[ลาร่า ครอฟท์ ทูมเรเดอร์ : กู้วิกฤตล่ากล่องปริศนา|Lara Croft Tomb Raider: The Cradle of Life]]* ในปี ค.ศ. 2003

ในปลายปี ค.ศ. 2014 เหริน ต๋าหัว ได้รับแสดงภาพยนตร์สั้นของไทยที่มีเนื้อหาเทิดพระเกียรติพระบาทสมเด็จพระเจ้าอยู่หัว โดยไม่ขอรับค่าตัวแต่อย่างใด โดยได้แสดงคู่กับ พิยดา จุฑารัตนกุล และได้เดินทางมาลงนามถวายพระพรพระบาทสมเด็จพระเจ้าอยู่หัว ณ โรงพยาบาลศิริราช

ระหว่างวันที่ 22-24 กันยายน ค.ศ. 2015 เหริน ต๋าหัวและหมี เสว่ นักแสดงชื่อดังชาวฮ่องกงร่วมสมัยเดียวกัน ได้เดินทางมาประเทศไทย โดยในวันที่ 22 กันยายน ได้เข้าสักการะพระพรหมที่ศาลท้าวมหาพรหม แยกราชประสงค์ เพื่อให้นักท่องเที่ยวทั้งจีน, ฮ่องกง และนานาชาติ โดยเฉพาะอย่างยิ่งในตลาดฮ่องกง เกิดความเชื่อมั่นและเดินทางกลับมาเที่ยวประเทศไทยมากขึ้น จากเหตุการวางระเบิดก่อนหน้านั้น โดยมีนางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา และผู้ว่าการการท่องเที่ยวแห่งประเทศไทย ให้การต้อนรับและร่วมสักการะท้าวมหาพรหม

ชีวิตส่วนตัว สมรสกับ ฉีฉี (QiQi) นางแบบสาวชาวฮ่องกง ในปี ค.ศ. 1997 และมีลูกสาว 1 คนชื่อ แอลล่า (Ella) เกิดในปี ค.ศ. 2004

## ผลงานที่ผ่านมา
### ภาพยนตร์
*Final Romance (2001)
*PTU (2003)  
*Breaking News (2004)
*Election (2005)
*SPL (2005)
*Dragon Squad (2005) 
*Exiled (2006)
*Eye in the Sky (2007)
*Exodus (2007)
*Triangle (2007)
*Fatal Move (2008)
*Sasori (2008)
*Sparrow (2008)
*Ip Man (2008)
*Tactical Unit:Comrades in Arms (2009)
*Tactical Unit:The Code (2009)
*Tactical Unit:No Way Out (2009)
*Tactical Unit:Human Nature (2009)
*Tactical Unit:Partners (2009)
*The Storm Warriors (2009)
*Bodyguards and Assassins (2009)
*Ip Man 2 (2010)
*The Thieves (2012)
*SPL 2 (2015)

### ซีรีส์, ละครโทรทัศน์
*The New Adventures of Chor Lau Heung (1984)
*Police Cadet '85 (1985)
*Reincarnated Princess (1985)
*War of the Dragon (1989)
*Who is the winner III (1993)
*My Date With A Vampire II (2000)

## อ้างอิง

## แหล่งข้อมูลอื่น
* [ข้อมูลจาก [IMDb]]

หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม
หมวดหมู่:บุคคลจากมณฑลซานตง